b"\n_START_ARTICLE_\nQuintes\n_START_PARAGRAPH_\nS'anomenaven quintes als joves que en complir la majoria d'edat anaven a acomplir el servei militar. Encara que el servei militar ha desaparegut actualment, a alguns llocs (de l'interior de Castella) les quintes s'han convertit en una tradici\xc3\xb3 festiva, per la qual els joves, en complir la majoria d'edat, fan una esp\xc3\xa8cie de festa, com ara, balls._NEWLINE_Es pot considerar tamb\xc3\xa9 com un \xe2\x80\x9cRitu de pas\xe2\x80\x9d que abunda en les cultures ind\xc3\xadgenes en complir la majoria d'edat._NEWLINE_El nom prov\xc3\xa9 de la contribuci\xc3\xb3 de sang o obligaci\xc3\xb3 de servei militar que Joan II de Castella (1406-1454) va imposar durant el seu regnat, segons la qual un de cada cinc homes havia de servir en l'ex\xc3\xa8rcit, disposici\xc3\xb3 que Felip V va reprendre en 1705.\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la constituci\xc3\xb3 de Cadis\xc2\xa0 del 1812 l\xe2\x80\x99ex\xc3\xa8rcit espanyol va passar a ser una for\xc3\xa7a m\xc3\xa9s gran, aquest tamb\xc3\xa9 comptava amb part del control de la noblesa. Un molt elevant nombre d\xe2\x80\x99homes formava part de l\xe2\x80\x99ex\xc3\xa8rcit, com a conseq\xc3\xbc\xc3\xa8ncia, calia dedicar una gran quantitat de diners a l\xe2\x80\x99alimentaci\xc3\xb3 i manteniment d\xe2\x80\x99aquest grup. _NEWLINE_El conjunt d\xe2\x80\x99homes que formaven part de l\xe2\x80\x99ex\xc3\xa8rcit es classificaven en dos grups. Un d\xe2\x80\x99aquest estava format per comandants que tenien una feina permanent, eren anomenats militars de professi\xc3\xb3. L\xe2\x80\x99altre grup estava format per ciutadans de diferents poblacions que eren obligats a prestar un servei militar, aquest grup era la tropa. No tots els joves que es trobaven entre els 20 i 30 anys d\xe2\x80\x99edat eren cridats per servir a l\xe2\x80\x99ex\xc3\xa8rcit, es realitzava un sorteig i una cinquena part del jovent que es trobava en aquest marge d\xe2\x80\x99edat era obligat a fer de soldat. Tot i aix\xc3\xb2, m\xc3\xa9s endavant, eren cridats els soldats que eren necessaris. \xc3\x89s per aquest motiu pel qual a les lleves anuals se les anomenava \xe2\x80\x9cquintes\xe2\x80\x9d. El servei militar podia arribar a ser de 8 anys per\xc3\xb2 normalment es tractava d\xe2\x80\x99un per\xc3\xadode de 2 o 3 anys. Despr\xc3\xa9s d\xe2\x80\x99haver complert el servei establert els soldats passaven a una situaci\xc3\xb3 de reservista, situaci\xc3\xb3 en la qual podien ser cridats si era necessari. _NEWLINE_Hi havia per\xc3\xb2 una soluci\xc3\xb3 per tal d\xe2\x80\x99evitar que els joves entressin a l\xe2\x80\x99ex\xc3\xa8rcit. Si es pagava una elevada quantitat de diners (redempci\xc3\xb3) a l\xe2\x80\x99Estat o mitjan\xc3\xa7ant un pagament el jove era substitu\xc3\xaft per un altre , aquella persona podia abstenir-se de realitzar el servei. El principal problema per\xc3\xb2 era que gran part de la poblaci\xc3\xb3, que normalment formava part de classes social m\xc3\xa9s baixes, no podia permetre\xe2\x80\x99s el luxe de pagar la redempci\xc3\xb3 i es veien obligats a ingressar a l\xe2\x80\x99ex\xc3\xa8rcit. Degut a aix\xc3\xb2, hi van haver un gran nombre de protestes que tenien com a finalitat la supressi\xc3\xb3 del sistema de quintes.\n_START_SECTION_\nPer qu\xc3\xa8 les classes populars s\xe2\x80\x99oposaven a les quintes?\n_START_PARAGRAPH_\nLes quintes, eren estrat\xc3\xa8gies per captar gent per anar a l\xe2\x80\x99ex\xc3\xa8rcit. Es basava en que una de cada cinc persones civils eren escollides per anar a fer front amb l\xe2\x80\x99ex\xc3\xa8rcit. D\xe2\x80\x99aqu\xc3\xad prov\xc3\xa9 el nom._NEWLINE_Les quintes es podien refutar amb diners, ja que si pagaves, podies decidir no anar a l\xe2\x80\x99ex\xc3\xa8rcit encara que haguessis estat escollit. Per aix\xc3\xb2, les classes populars s\xe2\x80\x99oposaven a elles; perqu\xc3\xa8 els no privilegiats no tenien prous diners per pagar a les quintes i no anar a l\xe2\x80\x99ex\xc3\xa8rcit.\n_START_SECTION_\nTradicions\n_START_PARAGRAPH_\nA molts llocs de la Castella profunda encara es recorden les quintes que, actualment, en abs\xc3\xa8ncia de servei militar ho celebren com si fos una festa. Ells ho consideren una celebraci\xc3\xb3, amb actes com, tallar un arbre al complir 18 anys (any de la lleva/quinta). A d'altres llocs \xc3\xa9s celebren balls o actes similars."